ایلون مسک

ایلون ریوز مسک انتہائی بڑے کاروباری شخص اور سرمایہ کار ہے۔وہ سپیس ایکس کے بانی، صدر عاملہ، انجینئری سربراہ؛ ٹسلا کے ابتدائی سرمایہ کار، صدر عاملہ،مصنوعاتی معمار؛ ٹویٹر کے مالک، صدر عاملہ؛ بورینگ کمپنی کے بانی؛ نیورالینک، اوپن اے آئی کے شریک بانی اور فیاضیانہ مسک فاؤندیشن کے صدر ہے۔ ۱۵ فروری، ۲۰۲۳ کے لحاظ سے، ایک اندازے کے مطابق قریباً ۱۹۶ بیلین ڈالرز کل مالیت کے ساتھ جو ٹیسلا اور سپیس ایکس میں حصہ داری سے آتے ہیں، مسک دونوں بلوومبرگ ارب پتی مشعر اور فوربس کے براہ راست ارب پتیوں کی فہرست کے مطابق دنیا کے دوسرے سب سے بڑے امیر ترین انسان ہے۔  

مسک پریٹوریا،جنوبی افریقہ میں پیدا ہوئے۔

ابتدائی زندگی 
ایلان جنوبی افریقی انجنیئر ایرول مسک اور کنیڈین ماڈل مائی مسک کے پہلے بیٹے تھے جو 28 جون 1971 میں پیدا ہوئے۔ اس کے بعد ان کے ہاں ایک بیٹا کمبل مسک اور بیٹی ٹوسکا مسک بھی پیدا ہوئے لیکن یہ دونوں ایک لمبی ازداجی زندگی نہیں گزار سکے اور 1980 میں دونوں میں طلاق ہو گئی۔ اس کے بعد ایلان نے ذیادہ تر وقت اپنے والد کے ساتھ جنوبی افریقہ میں گزاراانکا بچپن کچھ ذیادہ خوشگوار نہیں گزرا،اکثر ہم عمر لڑکے انھیں تنگ کرتے اور مار پیٹ سے بھی باز نہ آتے ۔ایک دفعہ لڑکوں کے ایک گروہ سے ایلان کو سیڑھیوں سے گرایا اور اتنا مارا کہ وہ بے ہوش ہو گئے۔ 
دس سال کی ہی عمر میں ایلان مسک کو کمپیوٹر پروامنگ میں دلچسپی ہو گئی اور 12 سال کی عمر میں ایلان نے بیسک لینگوئج میں لکھا ایک کمپیوٹر گیم تقریباً 500 ڈالر کی مالیت میں ایک کمپیوٹر میگزین کو بیچا۔ جون 1989 میں اٹھارہ سالہ ایلان جنوبی افریقی کالج سے گریجوایٹ کرنے کے بعد فوجی بھرتی سے بچنے کے لیئے کنیڈا آ گئے اور اپنی کنیڈین والدہ کی وجہ سے یہاں کی شہریت بھی حاصل کرلی۔

جامعاتی تعلیم 
انیس سال کی عمر میں ایلان کو کنگسٹن ،اونٹریو میں واقع کوئینز یونیورسٹی میں انڈر گریجوایٹ پروگرام میں داخلہ مل گیا۔ 1992 میں دو سال تعلم کے بعد یہ پنسلونیا میں منتقل ہوا اور پنسلونیا سٹیٹ یونیورسٹی کے کالج برائے آرٹ و سائنس سے 24 سال کی عمر میں فزکس میں گریجوایشن مکمل کی۔ اس کے ساتھ ہی ایلان نے اکنامکس میں بھی بیچلر کی ڈگری حاصل کی۔ 1995 میں وہ کیلفورنیا منتقل ہوئے جہاں سٹینفورڈ یونیورسٹی سے انھوں نے اطلاقی طبعیات میں پی ایچ ڈی میں داخلہ لیا مگر صرف دو دن بعد ہی تعلیم کو خیر آباد کہہ دیا تا کہ وہ قابل تجدید توانائی،انٹرنیٹ اور خلائی سفر جیسے مختلف میدانوں میں نئے بزنس شروع کرنے کے خواب کو پورا کر سکے۔ 2002 میں ایلان نے امریکی شہریت حاصل کر لی۔

پہلی ویب سائٹ 
1995 میں، مسک، اس کے بھائی کمبل، اور گریگ کوری نے مسک کے والد سے پیسے ادھارلے کر   ویب سافٹ ویئر کمپنی Zip2 کی بنیاد رکھی۔ انہوں نے اس منصوبے کو پالو آلٹو میں کرائے کے ایک چھوٹے سے دفتر میں شروع کیا ، کمپنی نے اخبارات کی اشاعت کی صنعت کے لیے ایک انٹرنیٹ سٹی گائیڈ تیار کیا اور اس کی مارکیٹنگ کی، جس میں نقشے، ہدایات اور فون ڈائریکٹریز پر مشتمل  صفحات شامل تھے۔ ایلون مسک کے مطابق اس ویب سائٹ کے کا میاب ہونے سے پہلے وہ اس قابل بھی نہیں تھا کہ دفتر یا اپارٹمنٹ کرائے پر لے سکتا میں صوفے پر ہی سو جایا کرتا تھا ور ایک کمپیوٹر تھا جسے میں اور میر ا بھائی باری باری استعمال کرتے تھے۔

کمپیک(Compaq)کمپنی نے فروری 1999 میں 307 ملین ڈالر کی رقم کے عوض Zip2 کو خرید لیا اور اور مسک نے اپنے 7 فیصد شیئر کے مطابق 22 ملین ڈالر وصول کیے۔

حوالہ جات 

1971ء کی پیدائشیں
اکیسویں صدی کی امریکی کاروباری شخصیات
اکیسویں صدی کی کینیڈین کاروباری شخصیات
امریکی ارب پتی
امریکی سرمایہ کار
امریکی کمپیوٹر کاروباری شخصیات
امریکی مؤجدین
امریکی ہمدرد عوام
امریکی ہوافضائی انجینئرز
بقید حیات شخصیات
بیسویں صدی کی امریکی کاروباری شخصیات
بیسویں صدی کی کینیڈین کاروباری شخصیات
پےپال شخصیات
جرمن نژاد امریکی شخصیات
جنوب افریقی سرمایہ کار
جنوب افریقی موجدین
جنوبی افریقی ارب پتی
جنوبی افریقی انجینئرز
جنوبی افریقی ہمدرد عوام
رائل سوسائٹی کے رفقا
ریاستہائے متحدہ کو جنوب افریقی تارکین وطن
سافٹ ویئر میں کاروباری شخصیات
سائنس فکشن کے پرستار
سفید فام جنوب افریقی شخصیات
وارٹن اسکول آف یونیورسٹی آف پنسلوانیا کے فضلا
کینیڈین ارب پتی
کینیڈین سرمایہ کار
کینیڈین کمپیوٹر پروگرامر
کینیڈین موجدین
کینیڈین ہمدرد عوام
کینیڈین ہوافضائی انجینئرز
لاس اینجلس کی کاروباری شخصیات
برطانوی نژاد امریکی شخصیات
بانیان جنوب افریقی کمپنی
کینیڈا کے وطن گیر شہری
ریاستہائے متحدہ کے وطن گیر شہری
یورپی نژاد جنوب افریقی شخصیات
آزادئ اظہار کے فعالیت پسند
ٹویٹر کی شخصیات
انفارمیشن ٹیکنالوجی میں کاروباری شخصیات
امریکی کارپوریٹ ڈائریکٹر
کینیڈین کارپوریٹ ڈائریکٹر
جنوب افریقی چیف ایگزیکٹو
جنوب افریقی کارپوریٹ ڈائریکٹر
ایلون مسک
نیشنل اکیڈمی آف انجینئرنگ ریاستہائے متحدہ کے اراکین